રાજકોટ શહેરમાં તહેવાર ટાણે દારૂની હેરાફેરી કરતા બુટલેગરો ઉપર ખાસ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા, એસીપી દિયોરાની સૂચનાથી ગાંધીગ્રામ પીઆઇ ખુમાનસિંહ વાળાના માર્ગદર્શન હેઠળ પીએસઆઇ જે એમ ભટ્ટ અને સ્ટાફ પેટ્રોલીંગમાં હતો દરમિયાન સંતોષભાઈ મોરી, કનુભાઈ બસીયા અને દિગ્વિજયસિંહ ગોહિલને મળેલી બાતમી આધારે રાહુલભાઈ વ્યાસ, હાર્દિકસિંહ પરમાર, વનરાજભાઈ લાવડીયા, દિવ્યરાજસિંહ જાડેજા, શૈલેષભાઇ કગથરા અને અમીનભાઈ કરગથરાને સાથે રાખીને જામનગર રોડ સૈનિક સોસાયટી પાસે વોચ ગોઠવી હતી દરમિયાન બાતમીવાળી અર્ટિકા કાર પસાર થતા તેને અટકાવી જડતી લેતા તેમાંથી દારૂની 180 બોટલ મળી આવતા કોઠારીયા રોડ હુડકો ક્વાટરના મનીષ મોહનભાઇ માયાણી નામના શખ્સની ધરપકડ કરી હતી પોલીસે દારૂ અને કાર સહીત 4,72,000 રૂપિયાનો મુદામાલ કબ્જે કર્યો હતો જ્યારે ડીસીપી સૈની, એસીપી રાઠોડની સૂચનાથી ભક્તિનગર પીઆઇ વી કે ગઢવીના માર્ગદર્શન હેઠળ સ્ટાફ પેટ્રોલીંગમાં હતો દરમિયાન વિક્રમભાઈ ગમારા અને દિવ્યરાજસિંહ ઝાલાને મળેલી બાતમી આધારે રણજીતસિંહ પઢારીયા, મહેન્દ્રસિંહ ડોડીયા, મયુરસિંહ પરમાર, રવિરાજભાઈ પટગીર, ભાવેશભાઈ મકવાણા, વાલજીભાઇ જાડા, મનીષભાઈ શિરોડિયા, હિતેષભાઇ અગ્રાવત, રાજેશભાઈ ગઢવી અને વિશાલભાઈ બસિયાને સાથે રાખીને જંગલેશ્વર ભવાની ચોક મહેશ્વરી સોસાયટી પાસેથી સીએનજી રીક્ષા લઈને નીકળેલા શખ્સને અટકાવી જડતી લેતા રિક્ષામાંથી 52 બોટલ દારૂ મળી આવતા જંગલેશ્વર એકતા સોસાયટીના સમશેરખાન બહાદુરખાન પઠાણ નામના શખ્સની ધરપકડ કરી દારૂ-રીક્ષા સહીત 76 હજારનો મુદામાલ કબ્જે કર્યો હતો.